钦定古今图书集成/明伦汇编/氏族典/第372卷 > 《廖用贤尚友录》 > 詹友端
## 钦定古今图书集成/明伦汇编/氏族典/第372卷 > 《廖用贤尚友录》 > 詹友端

按《万姓统谱》：友端字伯文，宣城人。政和乡贡第一。建
炎初，上书言“金仇当复，中原可取”，言甚壮激。后戚方
围宣城，友端分城守御，匹马轻裘，奋当锋矢，以为众
倡。贼平，补迪功郎。绍兴壬子，盗发西安郡，委友端摄
尉，与贼力战，中流矢卒。诏官其子。